4 farast í árás talibana á þýsku ræðismannsskrifstofuna
Sjálfsvígsmaður úr röðum talibana keyrði bíl, fylltan sprengiefnum á vegg við þýsku ræðismannsskrifstofuna í afgönsku borginni Mazar-i-Sharif seint í gærkvöldi. Fjórir létust í tilræðinu og tugir slösuðust að sögn afganskra embættismanna.
Reuters-fréttastofan hefur eftir talsmanni NATO að sprengingin hafi valið "verulegu tjóni" á ræðismannskrifstofunni, þar sem 30 manns störfuðu. Þungvopnaðir vígamenn komu á svæðið eftir sprenginguna og áttu þýskar og afganskar öryggissveitir í átökum við þá langt inn í nóttina.
Talibanar hafa lýst tilræðinu á hendur sér og segja um hefndaraðgerð að ræða vegna loftárása NATO á þorp í nágrenni borgarinnar Kunduz í síðustu viku, þar sem rúmlega 30 manns fórust.
Zabihullah Mujahid, talsmaður talibana, sagði í símasamtali við Reuters að vel vopnaðir vígamenn ásamt sjálfsvígsmanni hefðu verið sendir út af örkinni "með það verkefni að eyðileggja þýsku ræðismannskrifstofuna og drepa alla sem þeir rákust á þar."
Noor Mohammad Faiz, yfirlæknir á Mazar-i-Sharif-héraðssjúkrahúsinu, sagði að komið hefði verið með fjóra látna og 120 særða á sjúkrahúsið og að tala látinna kynni að hækka frekar.
Sjálfsvígsmaður úr röðum talibana keyrði bíl, fylltan sprengiefnum á vegg við þýsku ræðismannsskrifstofuna í afgönsku borginni Mazar-i-Sharif seint í gærkvöldi.
Fjórir létust í tilræðinu og tugir slösuðust.
Þungvopnaðir vígamenn komu á svæðið eftir sprenginguna og áttu þýskar og afganskar öryggissveitir í átökum við þá langt inn í nóttina.
Talibanar hafa lýst tilræðinu á hendur sér og segja um hefndaraðgerð að ræða vegna loftárása NATO á þorp í nágrenni borgarinnar Kunduz í síðustu viku, þar sem rúmlega 30 manns fórust.